Ker eo un tamm !  Ouzhpenn-se n'eo ket ker evit mont da wellet ur fim er Vulcain : 6,5 € d'ar muian ha, ma prenit dek tiket en avans, c'hwi bae 4,5 € evit pep film. Hag ar sonerezh a vez lakaet da c'hortoz ar film a vez dalbezh bourrapl... Ar pezh n'eo ket gwir e sinemaoù all evel ar Méga CGR e Lannârster e lec'h ma klevan, a wec'hoù, sonerezh a zisplij kalz din, evel Klode François. E Lannârster a zo bet savet ur sinema anvet da gentañ Cinestar, ha bremañ Mega CGR, nag an añv brav... Ur "multiplexe" a vez graet a sinemaoù  evel-se. Ar Mega CGR a zo bet savet e barzh un tachad konverzh, e lec'h ma vez ret mont get ho oto. Ur savadur bras eo, livet e griz evel ur blockhaus. Ur wezh a barzh e vez ret deoc'h paeiñ 8 € evit gwellout ur film : marc'hadmatoc'h eo d'al lun (pemp euro evit razh an dud), ha distaolioù zo evit ar re zilabour, ar vugale, ha me oar me, met ker eo memestra.